Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Ördögi kör Ördögi kör ez, kis falu, akácos, gyűrött testek, kakas rikoltozik, tyúkpihék szállnak, markol ősi önzés, aki itt van még, már az sincsen itt, a múlt van itt, hazugság, mélybe húzó, s csupán pillanat-szépség csak a rét, s harangnyelv ver végpontot a halálra, s minden út elveszejtő messzeség. Eltűnődöm: a nagy történelemben éppen így van, ha megszikkad a sár, könnyesők újra elevenné gyúrják, bolond kakas népeknek kiabál, ördögi kör hajszol, forog, a kénkő bűzölög, füstöl, sírba hányt halott nem kér jövőt már, s jutalmat, azért, hogy végső alázat-percig hallgatott, s megveti bár a massza mindegy-népet a bölcs, de vigasz néki mi marad? Gúnyolódhat, míg emberszülte isten küld a világba új gyilkosokat. Álmodhat Istent is, persze, ha költő, s nem bölcs csupán...de mit ér? Nincsen Ég, mely megvédené Őt, az Álmok Álmát, álmodó dalok Csillagistenét. Ördögi kör ez, sziszegnek a szikrák, minden elég, minden csak áldozat, mindenen győz egy értelmetlen élet, lélekbe marnak gőg-aranyfogak, bolond kakas a népeknek kiáltoz, szemétdombok, vásári cifraság, forog a kör, a vak, kegyetlen pergés építi fel, s pusztítja önmagát.
2008. © A honlapot az Irodalmi Rádió készítette: www.irodalmiradio.hu