Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Elégő utak (Németh Dezsőnek) Nagyon rossz tudni: útjaink elégnek, s fénytelen ég vet árnyat szíveden. Világnak hitt világodból megérted: minden úgy van, hogy nincsen semmi sem. Nem vagy sehol. A Hegyen sem. Alattad megvetett völgy, lenézett birkanép, villanó kés, vállát rándító isten, fekélyes földön véres gúnymesék. Fehér múlt-csengők hangja, persze, éled olykor, s amíg e csengést hallgatod veled hallgat egy Hihetetlen Isten: úgy van, hogy nincs, úgy élő, hogy halott. Ó, Hihetetlen, Nincs mögötti Isten! Bár lennél mégis, s hatalmas, nagyon: ördögök isten-álarcát letépnéd, s értünk jönnél lángoló utakon. Bár nem tudom: e völgy megérdemelne? E birkanép? Csókolt kalmárkezek szennye, hazugság, álnok tőrdöfések, undorítón hízelgő énekek... Hát haza ez? Kis kongató bolondok! Szátok kiált, de ti sem hiszitek amit mondtok, s megannyi cáfolatként ott sorakoznak a tetteitek. Lélektanító, Nincs mögötti Isten, a Nincs Királya, bár lennél való! Piros szívekhez Csillagoddal szólnál, - csak a Te szavad szépség-hozta szó. Csak a Tiéd! Csak Tükrödben a Szépség, csillagöröm kigyúlt varázslata, hazám el-nem-jött, seholsincs Jövőben: hűtlen hazák közt egyetlen Haza.
2008. © A honlapot az Irodalmi Rádió készítette: www.irodalmiradio.hu