Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Azt kutatom... Azt kutatom: a szavak belsejében mily szó rejtőzik a titkos sötétben, halott-közelbe bezárt végtelennel mily szó vitázik, sír, könyörög: menj el!, mily szó kacag fel könnyező szavakban, s mint álmodik pirosló pillanatban más életből jött szó piros világa, s milyen csillagot csillogtat az álma. Azt kutatom: belsejében a fénynek milyen virágok, illat-testek égnek, a Szépség miért lobban el hiába, s ha csukódik fehér hószem s a drága Tündér kigyúlt szárnyának árnya megnő, mért nem sikolt a léten túli erdő. Azt kutatom: a lélek belsejében miért marad a Gondolat szegényen, elhagyottan, s csak néz, néz bús-magába, mért nincs hajléka, Tett-vetette ágya, a trónon miért csak oktalan ok van, miért hisznek glóriás hazugokban, miért tapsolnak rút, tolvaj kezeknek, s a bűnösnek, ha szétoszt földi szennyet, miért rossz múlt győz fátyolos szemekben, miért hal meg a Lélek mérgezetten.
2008. © A honlapot az Irodalmi Rádió készítette: www.irodalmiradio.hu