Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | A szívemből a hidak... A szívemből a hidak kiszakadtak, s a szemembe árny után árny szalad. Csak árnyakból épít fel hidakat most át félsötétbe minden pillanat. E homályban könnyes a tárgyak mélye, s volt-életekről, kezekről mesél. A tárgyaknak embersors-életük van: hulló szolgák, múltjuk viszi a szél. Nem veszitek észre: gúny lett az élet? Igaz, ha kell, csak mint díszes halott. Koporsójánál reklámtrombitákat fújnak bérelt ördögök, angyalok. Nem veszitek észre, hogy nincs varázslat, csak műöröm, számító agyvelő, csaló diadal, kettétört igézet, s bánatokba táncol át az idő? A szívemből a hidak kiszakadtak, s árnyak hídja ível belőlem át hamarosan, félsötétből sötétbe: várja egy csillagtalan némaság. Most még szólnék, de gúny van a szemekben, s körülvesz sok bús, cicomás halott. Hallgatagon roncsolt szívembe rejtek elárvult dalt, elhagyott csillagot.
2008. © A honlapot az Irodalmi Rádió készítette: www.irodalmiradio.hu