Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Őszi utak Diószem zöld kabátját levetette. A kis bolond! Hűvös van. Mindjárt este. Az égboltvégről piros arany cseng le észrevétlen afrikás szerecsenre, de szél-kutakból bús csillag jelenti csendvíz-jelével: senki, senki, senki. Próféta megy (járnak próféták néha) és szomorú, mert minden eszme préda, s aki próféta: annál inkább senki, - ég-kutakból az igazat jelenti. Asszony vánszorog, cipel némi gallyat, hiszi fűteni, pedig csupán bajnak, csak bajt cipel, hiába hiszi másnak: holnap-melegnek, kis kunyhós hazának. Fekete ág, félénk, fekete holnap. Hideg őszvirág szirmai zokognak. Utak mennek, sehová el nem érnek: egyre rosszabb út, egyre rosszabb élet. Piros arany cseng, cseng, elcseng az égen. Szerecsent mosnak képernyős mesében. Szél-kúti csillag hiába jelenti: rossz út, rossz ősz, és senki, senki, senki. Lobogós ház. Kövér lúd. Hordó. Sejtet: szerecsenpárti szerencsés szerelmet. Fent holdközöny kövület-pofikája: lerí róla az országos hiába. Próféta megy és vitázik a széllel: látszat-utakkal, látszat-messzeséggel. Birkanép béget, göndörít kerekre nyájkupacot. Csahol a kutyus egyre. Faszent bámulja amit annyit látott: sok őszt, sok bajt, sok hiába-világot. Faszent bámul, azt hiszi: lát, - de nem lát. Az út nem út és az ország nem ország. Ó, nem Ország! Szél-kút-csillag jelenti ég-könnycseppekkel: senki, senki, senki.
2008. © A honlapot az Irodalmi Rádió készítette: www.irodalmiradio.hu