Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Különös esték Különösek a megremegő esték, ha bánat hozzáér a boldogsághoz, félig sejtésként, s indul égi áram, csillagszórással világít világot, újat, amelyet addig meg se láttál, s ha mások láttak, régen elfeledték e félelmetes-gyönyörűt, - a tájban, s a lelkedben fel-, s elcsillogó estét. Minek tagadjam csüggedt-önmagamnak? Ha csillagot szór sötétfényű ének, nem istentől vagy vesztes önmagamtól: az Érthetetlen Végtelentől félek. Félek: isten - maga az Érthetetlen, s nem más a Lélek csak a mozgás álma, s ha mozgás álmot elvesztőn felébred, ébredése mindjárt a pusztulása. Másoktól már, különös Égi Esték, elhúzódom! Csak önmagamnak égek énekemmel, - s a Szépségnek, e Nincs-nek, míg csillagot szór mozgásálmú Lélek. Nem kell dícséret, nemtetszés, - csak álom, vágytalan vággyal megkínzott szívemben! Egy-egy szót olykor csillag megvilágít, s az Érthetetlen mosolyog - az isten.
2008. © A honlapot az Irodalmi Rádió készítette: www.irodalmiradio.hu