Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Ajánlás Németh Dezső Lelkes Miklós: A Szépség Csillaga c. netkötetéhez írt ajánlása A költészet olyan szellemi varázslat, amely a befogadó-értő olvasót is varázslóvá teszi. Megteremti a csodát az értelem és az érzelem, a szépség és a rútság, a jó és rossz elviselhetetlen világában. A nagy költők az álom és az ébrenlét között lebegő emberek. Ilyen költő Lelkes Miklós is. Álmodja a mesebeli jövőt, ahol az Igazság Királya uralkodik. Ahol nem a "pénzpokol" uralja a társadalmat, hanem egy igazi forradalommal megújított "igazi szocializmus". Belső emigrációba vonul a "gyönyörű és ijesztő varázslathoz", ahol a látó embert szeretettel fogadják. Ezért olyan nagy felelősség a lélekakarat életfára szegezése, vállalva a "hirdetmény" ódiumát is, mert nem a politikai kóklerek szájíze szerint való kinyilatkoztatás a lényeg, hanem ami egyetemes, következetes és emberi. Lelkes Miklós szenvedéllyel küzdő, perelő poéta. Költészetében a csillagistennel fenyegető értelem indul harcba, de gyönyörű szóképek: metaforák, megszemélyesítések, különös jelzős szerkezetek stb., vagyis a költőiség minden "fegyverével" az elképzelt igazságállam megteremtéséért. Táj és filozofikus versei egyenértékűek társadalomkritikai verseivel. Költészete lírai varázslat, nem fog rajta a múló idő. Lelkes Miklós a lélekrácsok mögé önkéntes száműzetésébe vonult, vállalva a legkisebb fiú szerepét, akár a mesében, mert nincs szellemi alku, csak igaz megmérettetés az értelem igazi műhelyében. Miért kell a száműzetés lelki terrorját vállalni a huszonegyedik század kötőjének? Mert a kiprovokált terror, a félelem modern pestise terjed, és Olcsó Jánosok butítják a butítható gondolattalan embertömegeket. Reklám-agyú marketing-ész dominál az utcán, a lakásban, az ágyban, és mindenütt a társadalomban. Lelkes Miklós, a Lant Irodalmi Folyóirat "ősrégi" munkatársa. Rendszer-kritikai verseivel forradalmian új szemlélet képviselője. Csillagistene reménységünk nagy lehetősége. Nem az alkuszok "hotdog-embere", hanem feléledésünk poéta lelke. Kötéssel kiharcolt létünk öröksége. Olcsó lélek-pokol nincs, csak vállalható szenvedés önnön oltárunk reménysége előtt. Ez Lelkes Miklós költészete! Németh Dezső
2008. © A honlapot az Irodalmi Rádió készítette: www.irodalmiradio.hu