Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Padlás Padlásra menni érdekes volt, de rossz érzés is elfogott. Pók szőtt ott bús álarccá lassan futó fonál-pillanatot. Akkor, gyermekként, mitől féltem ott fent? Nem tudtam. Most tudom. A padlás saját múlt-homályunk, melynek láttán elhallgatunk. Felettünk már csupán tető van a házból, s lábunknál törött játék derenget volt-pirosat ládák, elnyűtt cipők között, s szívünkig ér tűnődő lomtár. Szárnycsapás-hang fejünk felett, s lelkünkben egy lehangolt dallam: szólnak volt álom-hangszerek. A régi rossz érzést megértem most, hogy a padlás: életem, s a Nagy Tetőn túl semmi sincs már, csak olykor eső sír nekem, s koppant a Volt, s néha a Látszat, s a meglazult, fakult cserép, - igen, a rések megmaradtak, de hol a kékség-messzeség? Fejem felett ingó tető van: megérthetetlen végtelen, s bent töprengő, kíváncsi lomtár, széttört múlt-játék: életem.
2008. © A honlapot az Irodalmi Rádió készítette: www.irodalmiradio.hu