Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Cirkuszország Ide bumm! és oda bumm! Mélyen tisztelt publikum! Most megtudja hogyan is volt az egykori bummbummbumm! No nem úgy volt az ahogy volt, hanem úgy volt ahogy nem volt, ahogy mostan átmosottan kiteríti Kerge Pál! Jön a bűvész, életművész. No, ha ő jön, az nem mű-vész! Fején úri nagykalappal kártyát oszt, játszik a lappal. Ide lap és oda lap! Kinek nem oszt: kibicelhet, korgó hassal kiviccelhet, ha van kedve, ezt meg azt! Forog fent a csodasátor reklámpénzből önmagától. Virág nyílik, hull a hó. Szép lány zengi halihósan virágzóan, hulló hóban: CIRKUSZORSZÁG ELADÓ! Hull a hó, hullnak a vádak, éles virágszirmok vágnak, csörömpölnek ablakok. Ezer kutyát ugattatnak, ezer macskát nyávogtatnak, zászlóerdőt lobogtatnak, meseautót robbantgatnak, pénzeszsákok túldagadnak, hull a virág, hull a hó: CIRKUSZORSZÁG ELADÓ! Samu Bácsi, nyisd ki bukszád, Te is Sir John, nagypipás! Olcsón vehetsz jópipákat, pipipopsit, szárnyas szájat, s van itt még megannyi más: nyelvtehetség, amely tudja mely alfel felé az útja dollár- avagy font-csodás! Cirkuszország cirkuszában, légtornász szavak honában e nyelvtorna mostanában divatos előadás! Szóval, Samu, jól figyelj most, s te is John, te fontvitéz! Vegyétek jól fontolóra: ez az óra fontos óra, s jó ha buksza nyílni kész! E föld görbe utak földje, e cirkuszban csodatörpe, itt gyakran megáll az ész! Nyíljon buksza, bugyelláris, száz szónokló bugrist máris vehettek, s fecseg a szó. Kapható itt minden-minden, csak becsület az mi nincsen, - de kinek kell becsület?! Igaz szóra Cirkuszország most momentán töksüket. Nincs szükség csak trombitára, az zengi minek mi ára, harsog víg trombitaszó: CIRKUSZORSZÁG ELADÓ! /1990/
2008. © A honlapot az Irodalmi Rádió készítette: www.irodalmiradio.hu