Előszó Ajánlás Versek: 1. Kunyhó 2. Az a tavasz... 3. Rókatánc 4. Cirkuszország 5. A rókaarcú Érdek 6. A szívemből a hidak... 7. Árokparti tűnődés 8. Túlpart 9. Az Ördög Országa 10. Azt, hogy mi fáj... 11. Fényképek, Apámnál 12. Különös esték 13. Balatoni alkony 14. Egy-egy fa... 15. Borsószem Királykisasszony (Szegedi Katalin képeihez) 16. Évszakok álma (Böszörményi Zoltánnak) 17. A végponton 18. Ördögi kör 19. Lola Úrnő kedvence (Szegedi Katalin művéhez) 20. Kalászok (Kaskötő Istvánnak) 21. Magyarul 22. Mindenben 23. Fehér ingek 24. Az eső mindig szép volt 25. Esti hold 26. Én már a nyárba vágyom át... 27. Az erdő legmélye 28. Miről beszéljünk? (Apámnak) 29. Ellenpontok 30. Mértani formák 31. Álomgépek 32. A kikötő 33. Karácsonyi fények (L. Csépányi Katalinnak) 34. Kárpátalja csillaga 35. Kharón ladikja 36. Pünkösdirózsák 37. Azt kutatom... 38. Ötvenhat 39. Október álma 40. Menekülés 41. A Költészet Napjára, 2007-ben 42. A nyár közel jött... (Németh Dezsőnek) 43. Miként lett ősz? 44. Őszi utak 45. Elégő utak (Németh Dezsőnek) 46. Biológia 47. Padlás 48. Látszat-szabadság 49. Utazom 50. Idő A szerzőről Impresszum | Fehér ingek Fehér ingek lángolnak át a múltból. Felfénylik régvolt virágdal-sziget. Azt kérdezed: ünnep volt-e az ünnep, - vagy csak szokás hozott új színeket? Remény volt csak. Ünneppé, sajnos, nem lett, de te csak hidd, hogy egyszer lesz talán ünnep, kézfogás, holnemvolt mesében, s pompás ebéd az ünnep asztalán. Ünnep nem volt. Szokás vitetett zászlót, amely, előbb még, remélt szép időt. S akik vitték? Nemegyszer letagadják azt, hogy vitték, - a volt-zászlóvivők. Én azt írom csak, ami volt. Az ünnep nem volt az, mégis virágillatok egy fehér inget olykor átöleltek, - s ma már nem ismert béke hallgatott. Hallgatott, s máris árny úszott a csendre, gondok néztek át ág-rések között, hangsort kopogott harkály öreg fára, s egy kiáltással továbbköltözött. Ünnep nem volt, - de ünnepet akartunk, olyat, melyet ma már senki se mer: közös asztalt olykor, - és közös békét múlt és jelen szív-énekeivel. Fehér ingek lángolnak át a múltból, és önmagamnak még emlékezem, nem szépítőn, - de nem is megtagadva piros hittel csillagos életem.
2008. © A honlapot az Irodalmi Rádió készítette: www.irodalmiradio.hu